Imagemapic
Et oversiktlig program som lar deg lage menyer av dine egne bilder.

Når installasjonen er ferdig, åpner du programmet ved å klikke på ikonet Imagemapic. Når programmet starter, åpnes et vindu der du skal finne det bildet du vil bruke til en meny. Når du har funnet bildet, klikker du på OK.

Hvis du har et bilde som forestiller en meny, velger du en av knappene ved å høyreklikke og markere knappen. Hvis du bruker et vanlig bilde, velger du den delen av bildet som skal fungere som en hyperlenke. Deretter høyreklikker du på det markerte feltet og velger Edit Properties. I det øverste feltet kan du nå skrive inn den lenken som det markerte området skal peke til. Det kan enten være en annen av dine egne sider, eller en ekstern lenke. I det nederste feltet kan du velge om lenken skal åpnes i et nytt leservindu (_blank), eller i det samme vinduet (_self).
Gjenta prosessen for å lage flere lenker i samme bilde.

For å lagre bildet som en meny, velger du File og deretter Save Map As... Nå kan du importere filen til FrontPage eller et annet webdesignprogram, eller du kan sette den inn direkte i html. 

Velg Exit fra File-menyen for å lukke programmet.